CELEX: 32022R0949
Language: sl
Date: 2022-06-20 00:00:00
Title: Izvedbena uredba Sveta (EU) 2022/949 z dne 20. junija 2022 o izvajanju Uredbe (EU) 2016/1686 o dodatnih omejevalnih ukrepih proti ISIL (Daiš) in Al-Kaidi ter fizičnim ali pravnim osebam, subjektom ali organom, ki so z njima povezani

20.6.2022   
               
               
                  SL
               
               
                  Uradni list Evropske unije
               
               
                  LI 164/1
               
            
         IZVEDBENA UREDBA SVETA (EU) 2022/949
         z dne 20. junija 2022
         o izvajanju Uredbe (EU) 2016/1686 o dodatnih omejevalnih ukrepih proti ISIL (Daiš) in Al-Kaidi ter fizičnim ali pravnim osebam, subjektom ali organom, ki so z njima povezani
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) 2016/1686 z dne 20. septembra 2016 o dodatnih omejevalnih ukrepih proti ISIL (Daiš) in Al-Kaidi ter fizičnim ali pravnim osebam, subjektom ali organom, ki so z njima povezani (1), in zlasti člena 4(1) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 20. septembra 2016 sprejel Uredbo (EU) 2016/1686.
                  
               
                     (2)
                  
                  
                     Zaradi grožnje, ki jo še vedno predstavljajo ISIL (Daiš) in Al Kaida ter fizične in pravne osebe, subjekti ali organi, ki so z njima povezani, bi bilo treba na seznam fizičnih in pravnih oseb, subjektov in organov iz Priloge I k Uredbi (EU) 2016/1686 dodati tri osebe in eno skupino.
                  
               
                     (3)
                  
                  
                     Uredbo (EU) 2016/1686 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga I k Uredbi (EU) 2016/1686 se spremeni, kot je določeno v Prilogi k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Luxembourgu, 20. junija 2022
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  UL L 255, 21.9.2016, str. 1.
      
      
         
            PRILOGA
            Priloga I k Uredbi (EU) 2016/1686 se spremeni:
            
                        (1)
                     
                     
                        pod naslov „A. Fizične osebe iz člena 3“ se dodajo naslednji vnosi:
                        
                                    „12.
                                 
                                 
                                    Sidan Ag HITTA (tudi Asidan Ag Hitta, Abu 'Abd al-Hakim, Abu Abdelhakim al-Kidali, Abu Qarwani, Al Qaïrawani, Abou Abdel Hamid Al Kidali); datum rojstva: 1976; kraj rojstva: Kidal, Mali; spol: moški; državljanstvo: malijsko.
                                 
                              
                                    13.
                                 
                                 
                                    Salem ould BREIHMATT (tudi OULD ABED Cheikh ould Mohamed Salec, Abu Hamza al-Shanqiti, Abu Hamza al-Shinqiti, Hamza al-Mauritani, NITRIK Hamza, Abu Hamza al-Chinguetti); datum rojstva: 1978 ali 1984; kraj rojstva: Mavretanija; spol: moški; državljanstvo: mavretansko.
                                 
                              
                                    14.
                                 
                                 
                                    Jafar DICKO (tudi Jaffar Dicko, Abdoul Salam Dicko, Amadou Boucary, Amadou Boucary Dicko); datum rojstva: 1980 (domnevno); spol: moški; državljanstvo: burkinsko.“;
                                 
                              
                  
                        (2)
                     
                     
                        pod naslov „B. Pravne osebe, subjekti in organi iz člena 3“ se doda naslednji vnos:
                        
                                    „4.
                                 
                                 
                                    Ansarul Islam (tudi Ansar al-Islam, Ansarour Islam, Ansaroul Islam, Defenders of Islam, Ansar-ul-islam lil-ichad wal jihad, IRSAD, Ansar ul Islam of Malam Boureima Dicko).“.